આયુર્વેદમાં અડદને અતિ પૌષ્ટિક, સ્નિગ્ધ, ઉષ્ણ, વીર્યવર્ધક, મૈથુનશક્તિ વધારનાર, મળને ઉખાડનાર, પિત્તને કોપાવનાર, બલ્ય એટલે કે બળ આપનાર, સ્વાદિષ્ટ, પૌષ્ટિક, મૂત્ર પ્રવૃત્તિ વધારનાર, ધાવણ વધારનાર, શુક્રજંતુઓની ખામી દૂર કરનાર, જમવામાં રુચિ ઉત્પન્ન કરનાર, શરીરની માંસ ધાતુને વધારનાર, વજન વધારનાર તથા નપુંસકતા, દમ, શ્રમ એટલે થાક, અશક્તિ, પરિણામ શૂળઃ, અડદિયો વા તથા અર્શ એટલે મસા-પાઈલ્સને મટાડે છે.